[{"text_idx": "#000000", "text": "Meie vana maja / Jo\u0303esaar"}, {"text_idx": "#000001", "text": "Eile oli u\u0308ks a\u0308rau\u0308tlemata hea pa\u0308ev, sest minuni jo\u0303udis raamat, mille su\u0308nni juures oli ro\u0303o\u0303m viibida. Tuuli lihtsalt kirjutab nii, et sa kohe ei teagi, kas nutta vo\u0303i naerda. Raamatud mul naljalt silma vesiseks ei vo\u0303ta, aga siin on mo\u0303ned peatu\u0308kid, millele pidin iga lugemisringi ajal la\u0308henema teatava ettevaatlikkusega. Iga maja on ju lugu, selle omanikel on omakorda lood ja sellest saab kokku va\u0308ga erinevates va\u0308rvides mustri... Aga kui nutud nutetud, siis naermiseks \u2013 nii mo\u0303jusid need lood vist ku\u0308ll vaid lugejale, asjaosalistele endile tekitasid ilmselt ohtralt ho\u0303bedat kiharatesse \u2013 leiab samuti po\u0303hjust. Ma tahaks na\u0308ha seda uljaspead, kes pa\u0308rast selle raamatu lugemist tahab oma vana maja Kredexi-kolli abiga renoveerima hakata..."}, {"text_idx": "#000002", "text": "Nii et nagu te juba ehk isegi aimate, siis see ei ole ka\u0308siraamat, kus autor vo\u0303taks teid ka\u0308eko\u0303rvale ja hakkaks o\u0303petama, kuidas naela seina lu\u0308u\u0308a vo\u0303i po\u0303randat soojustada. See on raamat, kus autor pigem suunab mo\u0303tlema, et kas teha, ja kui, siis mida teha. Ja kuidas end narruseni so\u0303gedast bu\u0308rokraatia masinava\u0308rgist la\u0308bi na\u0308rida, samal ajal otsides, leides ja kaotades ha\u0308id to\u0308o\u0308mehi ja ko\u0303igi nende jamade kiuste see paganama maja ise ka lo\u0303puks valmis saada."}, {"text_idx": "#000003", "text": "\u201eTaat sulges igaveseks silmad, kujundlikult andis tagasi oma vo\u0303tmed. Leinast murtud vanaema ja\u0308i u\u0308ksi. Ja ja\u0308i u\u0308ksi majaga, mis tal u\u0308le jo\u0303u ka\u0308is. See ei ole ainult minu vanaema saatus. Eestis on sadu, vo\u0303ib-olla tuhandeid maju, milles elavad u\u0308ksikud vanad naised. Nende jo\u0303ud ega oskused ei ka\u0308i majadest u\u0308le. Pagana mehed! Surevad enne ja ja\u0308tavad lesed silmitsi vo\u0303imatute valikutega.\u201c"}, {"text_idx": "#000004", "text": "Selles kohas asub tegutsema Tuuli, kes ehitusest mitte midagi teades vo\u0303tab ka\u0308sile pea saja-aastase maja ta\u0308ieliku rekonstrueerimise. Tema ees seisvale u\u0308lesandele lisavad pinget rahanappus, riikliku Kredexi toetuse peale surutud po\u0308o\u0308rane ehitustempo ja ogarad bu\u0308rokraatiano\u0303uded. Peategelase tee ristub ennast ta\u0308is ametnike, igat masti to\u0308o\u0308meestega ja u\u0308he vana meremehega, kellest saab tema ihuehitaja. Iroonilise ehitussaaga ko\u0303rval ootab lugejat kurb-poeetiline tagasivaade peategelase pere ja maja ajaloole, mis visandab tegelikult sadade Eesti maakohtades lagunevate majade u\u0308hise loo."}, {"text_idx": "#000005", "text": "PS. Mul on nu\u0308u\u0308d kahe viimase raamatu autorid olnud sellised eluterve talupojamo\u0303istuse, kahe jalaga maa peal, tugevad ja va\u0308gevad naised... kuidas leida endas jo\u0303udu siitkohast nu\u0308u\u0308d edasi minna, selles on ku\u0308simus..."}, {"text_idx": "#000006", "text": "Kuumade suvepa\u0308evade naistekaks ideaalne. Hoogsad hu\u0308pped kahe ajaliini vahet, tempo mo\u0303nusalt peal."}, {"text_idx": "#000007", "text": "Alapealkiri \"Kummaline teadus so\u0303divatest inimestest\" u\u0308tleb juba ise, et raamat ei keskendu niivo\u0303rd relvadele ja ru\u0308nnakustrateegiatele kui... nojah, millele siis? U\u0308tleme siis nii, et po\u0303nevamale ja ilmselgelt va\u0308hem ra\u0308a\u0308gitud osale so\u0303jast."}, {"text_idx": "#000009", "text": "Nii et fekaalid, higi, okse, haisud, ribadeks genitaalid, ro\u0303ivad, ent ka veealused jamad, hairu\u0308nnakutega toimetulek, mu\u0308ra, vaglad (ta\u0308nuva\u0308a\u0308rsed tegelased vigastuste puhul), arstito\u0308o\u0308 tule all. Kuidas ko\u0303ike seda uuritakse, vigadest o\u0303pitakse, vo\u0303imaluste piires valmistutakse, uusi ja paremaid asju va\u0308lja mo\u0303eldakse jpm."}, {"text_idx": "#000010", "text": "A\u0308a\u0308rmiselt po\u0303nev ja mu meelest hirmus hea ja lobe to\u0303lge."}, {"text_idx": "#000011", "text": "Ehk on seda veel vara ku\u0308ll o\u0308elda, aga mulle na\u0308ikse see Ja\u0308rvela\u0308 stiil ha\u0308sti passivat. Ta u\u0308tleb, mis tarvis o\u0308elda, ja siis la\u0308heb edasi. Ei ole sellist tu\u0308u\u0308tut paigaltammumist ja keerutamist ja mo\u0308kitamist. Need on just sedasorti asjad, mis mind tavaliselt elulooromaanide osas marru ajavad, sest noh, nagunii on seal suurem osa ju autori fantaasia ja kui siis veel ka tu\u0308hja-ta\u0308hja peale leheruumi kulutatakse, siis..."}, {"text_idx": "#000012", "text": "Aaltode pereelust pole ma seni suuremat teadnud, aga kui pakutakse kandikul intrigeerivat \"va\u0308ikese mehe suure naise\" lugu, siis miks mitte lugeda. To\u0303si, eks ma va\u0308heke neid kaldus lugusid pelgan. Siingi tabasin ma end korduvalt mo\u0303ttelt, et kas ikka to\u0303esti... (ja ma kinnitan, ma nautisin stiili, vormi, to\u0303lget (Kai Aareleid), tempot, informatiivsust ja GR-is saab see minult ko\u0303rgeima hinde). U\u0308hel hetkel hakkas kuklas kalkulaator to\u0308o\u0308le, et kui palju siin leheku\u0308lgedel u\u0308ldse kirjeldati positiivse alatooniga hetki, hirmus va\u0308he mu meelest... Praegu mo\u0303tlen, et isegi tutvumis- vo\u0303i kurameerimisperioodist ei olnud ju midagi helget ja o\u0303hetavat. Ja muidugi ma usun, et Alvar Aalto vo\u0303is olla su\u0308u\u0308dimatult enesekeskne joodikust hoorapurikas, ent siiski-siiski, pidid ju olema ka need teistsugused hetked, mis panid Ainot taluma, olema, ja\u0308a\u0308ma, ja\u0308tkama, pidid ju? Kui ideaalis peaks su\u0308ndmused romaanis olema nagu sinusoid, siis siin oli mul pidevalt tunne, et to\u0303usutipud ja\u0308id a\u0308ra ja lugejale anti ette langused. Ehk see vaid tundus mulle nii, vo\u0303in ka eksida, vo\u0303i siis oli Aaltode elu to\u0303epoolest u\u0308ks lo\u0303putu ha\u0308daorg, vo\u0303ib ka nii olla,"}, {"text_idx": "#000013", "text": "Igatahes tuleb see nende eesti keeles hiljuti ilmunud kirjavahetus ka ette vo\u0303tta."}, {"text_idx": "#000014", "text": "Hoolimata eelnevast, kordan, see oli vo\u0303rratu lugemine, mida raudselt soovitada romaani-, arhitektuuri-, ajaloo-, elulooraamatute-, naistelugude so\u0303brale."}, {"text_idx": "#000015", "text": "PS. Ma tegelikult la\u0308henesin Ja\u0308rvela\u0308le teistpidi, esimesena lugesin \"Kahele poole koske\". Selline \"u\u0308ks silm nutab, teine naerab\"-raamat, kus on va\u0308ikese Jari 70ndate pigem lo\u0303busamapoolsed lapsepo\u0303lvelood ja fantaasiad vaheldumisi tema kahel pool (nii so\u0303na otseses kui kaudses mo\u0303ttes) olnud memmede 1918. aasta meenutustega. Need viimased, ilmselgelt, ei ole lo\u0303busad..."}, {"text_idx": "#000016", "text": "Ta\u0308iesti minu maitsele minukas. Muhedate torgetega harivalt u\u0308levaatlik Narva lugu vaatab siit raamatust vastu. Raik on isegi kuivavo\u0303itu ajaloo faktipurust pigistanud va\u0308lja va\u0308rvikad tegelased ja mahlakad seigad. Ja kuigi ta a\u0308hvardas raamatu algusotsas uutele moevooludele alluda (mis puudutab ajaloo u\u0308mber kirjutamisest soolisest vaatenurgast), siis pa\u0308ris nii hulluks see asi ei la\u0308inud."}, {"text_idx": "#000017", "text": "Mo\u0303tteid. Ma tean pa\u0308ris mitut inimest, kes hrus\u030cts\u030covkadest mo\u0308o\u0308dudes vo\u0303tavad vaevaks suud kulutada ja teatada, et need ko\u0303ik tuleks maatasa to\u0303mmata. Kuidas sa nii u\u0308tled, see on ju kellegi jaoks kodu, see ko\u0303ige armsam ja turvalisem paik, ehk on selle ostmiseks vo\u0303etud ra\u0308nkraske laenukooremgi veel turjal kanda... Ses suhtes mulle va\u0308ga meeldis, kuidas autor avas koledusele ro\u0303hujatele seda mu\u0308ndi teist poolt."}, {"text_idx": "#000018", "text": "Vo\u0303ib-olla meeldis see raamat mulle ka po\u0303hjusel, et autor vo\u0303ttis vaevaks siin meenutada u\u0308ht laulu, mis u\u0308he tu\u0308druku (nimesid nimetamata) paneb joonelt tantsupo\u0303randale lendama. Jah, see on \"Aino on ainus\". Ma ei tea siiani kedagi, kes nii ja\u0308a\u0308gitult seda laulu fa\u0308nnaks :) Ma surusin selle isegi oma ema su\u0308nnipa\u0308eva pleilisti (lisaks \"Lavandale\", mis, muuseas, on samuti raamatus mainitud)."}, {"text_idx": "#000019", "text": "Igatahes on siin kirjutatud ko\u0303igest, mis sul iganes Narvaga seostuda vo\u0303iks vo\u0303i seostuma peaks. Olgu selleks arhitektuur, ajalugu, jo\u0303elaev, narva keel, silmud, tehased, \"Kremli o\u0308o\u0308bikud\", tank, salakaup, linnavolikogu istungid (mu lemmiksaatelo\u0303igud AK-s), naised, dats\u030cad, ta\u0308navanimede muutmine, valimistel ha\u0308a\u0308lte ostmine... sa vaid nimeta!"}, {"text_idx": "#000020", "text": "Tundub selline raamat, mida on po\u0303hjust (va\u0308hemalt) kaks korda lugeda. Esmalt mugavalt lugemispesas teksti nautides ja teine kord juba enne Narva poole teele asumist, ohtralt ma\u0308rkmeid tehes, sest vihjeid, kuhu minna ja mida vaadata on siin u\u0308ksjagu."}, {"text_idx": "#000021", "text": "PS. Aino-laulu so\u0303nad (muutmata kujul, kirjavahema\u0308rgid on nagunii nii eelmine sajand) ka siia, sest need on lihtsalt sedavo\u0303rd head."}, {"text_idx": "#000022", "text": "Elus on naisi kes meelest ei la\u0308heElus on naisi kes meelde ei ja\u0308a\u0308Mo\u0303ni vaid piskuks ja\u0308a\u0308b pidama pa\u0308heMo\u0303ni lo\u0308o\u0308b pa\u0308evadeks pulki ta\u0308is pa\u0308a\u0308Aino on tublimaid tu\u0308drukuid narvasViigitud seelik tal triigitud pluusAino on minule igati armasAinoga kohtun ma o\u0303htul kell kuusEtte ei na\u0308e ma ei teamiks suhtub nii Aino mu ha\u0308a\u0308Ma ei tea miks luhtub nii armastus na\u0308eMa ei tea miks juhtub nii meelde ei ja\u0308a\u0308Jalutan Ainoga manufaktuuriniAino on ainus kes armastab mindAino see u\u0308tleb et a\u0308ra mind uuri niiEnese pluusi alt pakatab rindSalaja irdume Ainoga massist meAino see u\u0308tleb et a\u0308ra nii teeSemmime Ainoga seitsmendast klassist meAino kui teaksid mis ta\u0308hendab seeAino on ta\u0308na mul eriti salalikAinoke und mul ei saa sellel o\u0308o\u0308lAinus mu saladus ammu on avalikTean sul on juhtunud pahandus to\u0308o\u0308l"}, {"text_idx": "#000023", "text": "Panen kokku ja\u0308rgmise na\u0308dala u\u0308le mo\u0303istuse keerukat logistikat. Mis peaks rahuldama ko\u0303igi o\u0308o\u0308majaliste saabumised-lahkumised (soovitavalt ka koristamised), proua ema jubileumi, ko\u0303igi pereliikmete vajadused ja veel nipet-na\u0308pet tulekahjusid. Geograafiliselt ta\u0308hendab see siis Hiiumaad ja Tallinnat ja Kesk-Eestit ja Viljandit ja uuesti Hiiumaad... ja kuna rohepesu propageerib u\u0308histranspordi kasutamist (olgu, mul pole endiselt lube, aga etteka\u0308a\u0308ndeks rohepesu ko\u0303lab paremini) ja meie u\u0308histransport on endiselt suurepa\u0308rane, siis Viljandist Hiiumaale saamiseks peab ilmselt veel korra Tallinnassegi po\u0303ikama."}, {"text_idx": "#000024", "text": "Arutlen siis lennu-bussi-rongigraafikuid tudeerides omaette valjusti, et sealt Kesk-Eesti ku\u0308lakesest Viljandisse saamiseks on vist ikka vaja autojuhti, sest bussid lihtsalt ei ka\u0308i, aga mu elu o\u0303ieke peab ja\u0308rgmisel hommikul kuidagi to\u0308o\u0308le saama ja et kuidas ma ikka ema 50+50 kilomeetrile sohvriks nuian, sest no \"ma ise ku\u0308ll ei tahaks oma su\u0308nnipa\u0308evale ja\u0308rgneval hommikul liiga vara a\u0308rgata\", kui mulle ko\u0303rvalt mainitakse, et \"seda sa ju teedki\". O\u0303igus jah, meil on ju samal pa\u0308eval su\u0308nnipa\u0308ev, vanemas eas kipub see juba ununema :)"}, {"text_idx": "#000025", "text": "Hea elu / Waldinger, Schulz"}]